# Avoimia tiedonlähteitä kirjasto- ja tietopalvelualalle

Verkossa ja kirjastojen kautta on tarjolla avoimia ja maksuttomia tiedonlähteitä kirjasto- ja tietopalvelualan opiskeluun ja ammatilliseen ajan tasalla pysymiseen.

## Tunnista oman alasi avoimet tiedonlähteet

* Avoimet julkaisuarkistot verkossa.
* Kirjastojen painetut kokoelmat ja kokoelmasta löytyvät avoimet verkkojulkaisut.
* Ammatilliset ja tutkimuslehdet.
* Kirjaston tuottama avoin tieto ja aineistot, esim. vinkit ja ohjeet.
* Tilastot, lait ja viranomaisohjeet.

Hyödynnä opiskelussa alasi ammatillisia ja tutkimuksellisia tiedonlähteitä.

## Pidä osaamisesi ja tietosi ajan tasalla

Muista erilaiset tiedonlähdetyypit.

* Tutkimustietoa tuottavat yliopistot, korkeakoulut ja tutkimuslaitokset.
* Kehittämistietoa tuottavat esimerkiksi alan asiantuntijajärjestöt kuten Kirjastoseura ja IFLA.
* Kumppanialoilta tietoa tuottavat esimerkiksi media- ja kulttuurialojen toimijat, opetuksen ja koulutuksen organisaatiot ja tietotekniikan asiantuntijat sekä yritykset.
* Lainsäädäntöön ja viranomaismääräyksiin liittyviä tietoa tarjoaa esimerkiksi Finlex ja Aluehallintovirasto.
* Tilastotietoa keräävät ja välittävät sekä paikalliset, kansalliset että kansainväliset toimijat, esimerkiksi Tilastokeskus.
* Ajankohtaistietoa ja uutisia tuottavat alan organisaatiot ja tietoa välittävät media-alan toimijat.

## Liity alasi tietoverkostoihin

1. Luo ja kehitä tapoja seurata alasi asiantuntijoiden ja organisaatioiden toimintaa ja niiden välittämää uutta tietoa.
2. Seuraa tietoa eri tavoin ja ota sitä käyttöön:

* Silmäile ja selaile.
* Lue ja perehdy.
* Arvioi ja valikoi.
* Jaa uutta tietoa myös eteenpäin omissa verkostoissasi.